Un șofer băut a provocat o nenorocire
Vineri, 3 mai, în jurul orei 17:30, Poliția Municipiului Deva, a fost sesizată prin 112 cu privire la faptul că, pe raza localității Băița, a avut loc un accident rutier.
IPJ Hunedoara a transmis că poliţiştii ajunși la fața locului au constatat că un tânăr, de 23 de ani, în timp ce conducea un autoturism pe DJ 700A, respectiv pe raza localității Băița, în condiții care vor fi stabilite ulterior, a pierdut controlul direcţiei de deplasare într-o curbă la stânga intrând într-un parapet de protecție.
În urma evenimentului rutier, a rezultat decesul unui tânăr de 21 ani și rănirea altor 3 persoane.
Conducătorul auto a fost testat cu aparatul alcooltest care a indicat o valoare de 0,54 mg/l alcool pur în aerul expirat.
CITEȘTE ȘI: Tragedie la o partidă de vânătoare
Victimele au fost preluate și transportate la spital în vederea acordării de îngrijiri medicale.
Poliţiştii au întocmit dosar de cercetare penală sub aspectul săvârşirii infracțiunilor de ucidere din culpă și vătămare corporală din culpă.
Sursa foto: IPJ Hunedoara